cyanic-selkie/wikianc huggingface dataset:
Child in Time
Ιστορία του κομματιού
Το "Child in Time" ήταν το κομμάτι που έκανε τον τραγουδιστή του συγκροτήματος Ίαν Γκίλαν να ξεχωρίσει αφού είναι ένα ιδιαίτερα απαιτητικό κομμάτι το οποίο ξεκινάει πολύ ήρεμα για να φτάσει στην κορύφωση με τα φωνητικά σε πολύ ψηλές κλίμακες. Το 1976, κυκλοφόρησε μία εναλλακτική εκτέλεση του στο ομώνυμο άλμπουμ των Ian Gillan Band, του προσωπικού του σχήματος.
Ζωντανές εκτελέσεις
Ζωντανές εκτελέσεις του "Child in Time" υπάρχουν στους εξής δίσκους:
Το σχόλιο του Ίαν Γκίλαν
Σύμφωνα με τον τραγουδιστή του συγκροτήματος σε μία συνέντευξη το 2002, «το τραγούδι έχει δύο πλευρές, τη μουσική και τη στιχουργική. Από μουσικής απόψεως, υπήρχε ένα τραγούδι με τίτλο "Bombay Calling" από τους It's A Beautiful Day το οποίο ο Τζον Λορντ έπαιζε μια μέρα στα πλήκτρα του. Ακουγόταν καλό και σκεφτήκαμε να αυτοσχεδιάσουμε, να το αλλάξουμε λίγο και να βάλουμε καινούρια κομμάτια κρατώντας το ως βάση. Παρ' όλα αυτά δεν έχω ακούσει ποτέ το αρχικό κομμάτι ""Bombay Calling". Έτσι, δημιουργήσαμε αυτό το κομμάτι και έχοντας ως θέμα τον Ψυχρό πόλεμο, γράψαμε τους στίχους Sweet child in time, you'll see the line (γλυκό παιδί μέσα στο χρόνο, θα δεις τη γραμμή). Έτσι μπήκε και η στιχουργική πλευρά. Ο Τζον (Λορντ) είχε έτοιμα τα κομμάτια για τα πλήκτρα και ο Ρίτσι (Μπλάκμορ) τα κιθαριστικά μέρη. Το τραγούδι ουσιαστικά αντικατόπτριζε τη διάθεση που είχαμε εκείνη τη στιγμή και γι' αυτό έγινε τόσο διάσημο».
Τα μέλη των Deep Purple
Το "Child in Time" ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής:
Διασκευές
Το "Child in Time" έχει διασκευαστεί από τον Yngwie Malmsteen στο άλμπουμ "Inspiration" του 1996, τους Cactus Jack στον δίσκο "Deep Purple Tribute" του 2003, και τους Blackmore's Night στο άλμπουμ "The Village Lanterne" του 2006.
Πηγές
Κατηγορία:Τραγούδια των Deep Purple Κατηγορία:Τραγούδια του 1970
Greatest Hits (Guns N' Roses)
Το Greatest Hits είναι μια συλλογή κομματιών του αμερικανικού hard rock συγκροτήματος Guns N' Roses. Κυκλοφόρησε το 2004 από την Geffen Records, κυρίως λόγω της αργής προετοιμασίας του άλμπουμ Chinese Democracy. Τα μέλη του συγκροτήματος προχώρησαν σε μήνυση της Geffen καθώς ήταν αντίθετοι στην κυκλοφορία του δίσκου λόγω των τραγουδιών που επιλέχτηκαν.
Παρά το γεγονός ότι δεν προωθήθηκε, το άλμπουμ τα πήγε καλά στα τσαρτ. Έχει πουλήσει πάνω από 5.000.000 αντίτυπα στις Ηνωμένες Πολιτείες.
Παραπομπές
Κατηγορία:Δισκογραφία των Guns N' Roses Κατηγορία:Άλμπουμ του 2004
Άλκηστη Αβραμίδου
Η Άλκηστη Αβραμίδου (γεννήθηκε στις 26 Φεβρουαρίου 1988) είναι πρώην διεθνής Ελληνίδα υδατοσφαιρίστρια που αγωνίστηκε ως περιφερειακή στον Ολυμπιακό Πειραιώς απ' το 2007 μέχρι το 2021.
Καριέρα
Με το τέλος της σεζόν 2020-21, όπου και κατέκτησε το τρεμπλ με τον Ολυμπιακό, αποφάσισε να αποσυρθεί απο την ενεργό δράση.
Διεθνείς συμμετοχές
Η Άλκηστη Αβραμίδου ήταν διεθνής με την εθνική ομάδα υδατοσφαίρισης της Ελλάδας με την οποία έχει πραγματοποιήσει αρκετές συμμετοχές. Μάλιστα, το 2011 κατέκτησε με την Εθνική Ελλάδος το χρυσό μετάλλιο στο παγκόσμιο πρωτάθλημα υδατοσφαίρισης της Σανγκάης.
Πηγές
Κατηγορία:Ελληνίδες υδατοσφαιρίστριες Κατηγορία:Υδατοσφαιρίστριες της εθνικής Ελλάδος Κατηγορία:Υδατοσφαιρίστριες ΟΣΦΠ
Εθνική Ρουμανίας (ποδόσφαιρο ανδρών)
Η εθνική ομάδα ποδοσφαίρου της Ρουμανίας εκπροσωπεί τη Ρουμανία στις διεθνείς ποδοσφαιρικές διοργανώσεις και τελεί υπό τον έλεγχο της Ρουμανικής Ομοσπονδίας Ποδοσφαίρου (FRF).
Παγκόσμιο Κύπελλο
Η Ρουμανία έχει το επίτευγμα που κατέχουν επίσης μόνο άλλες τρεις χώρες, η Βραζιλία, η Γαλλία και το Βέλγιο. Έχουν αγωνιστεί και οι τρεις και στα τρία πρώτα Παγκόσμια Κύπελλα (1930, 1934, 1938). Παρόλα αυτά, έχει προκριθεί ξανά σε άλλες τέσσερις περιπτώσεις (1970, 1990, 1994 και 1998). Η καλύτερη πορεία της ήταν το 1994, όταν με ηγέτη τον Γκεόργκι Χάτζι, έφτασε μέχρι τα προημιτελικά, αποκλειόμενη από τη Σουηδία στη διαδικασία των πέναλτι.
Ευρωπαϊκό Πρωτάθλημα
Στο Ευρωπαϊκό Πρωτάθλημα, η καλύτερη επίδοση της εθνικής Ρουμανίας, ήταν το 2000 που έφτασε επίσης στα προημιτελικά και αποκλείστηκε από την Ιταλία, η οποία έφτασε ως τον τελικό στη συνέχεια. Έχει συμμετάσχει σε άλλες τέσσερις περιπτώσεις (1984, 2000, 2008, 2016).
Στατιστικά
Πρώτος σε συμμετοχές για την εθνική Ρουμανίας είναι ο Ντορινέλ Μουντεάνου, 134 παρουσίες. Ακολουθεί ο Γκεόργκι Χάτζι με 125, ο Γκεόργκι Ποπέσκου με 115 και ο τέταρτος που έχει ξεπεράσει τις εκατό συμμετοχές, ο Λάσλο Μπόλονι, με 102. Πρώτος σκόρερ όλων των εποχών είναι ο Άντριαν Μούτου με 35 γκολ, όσα έχει πετύχει και ο Γκεόργκι Χάτζι. Τρίτος είναι ο Ιουλίου Μπόντολα με 31 και ακολουθούν ο Βιορέλ Μόλντοβαν με 25 και ο Λάσλο Μπόλονι με 23.
Κατάταξη της ΦΙΦΑ
Η Εθνική ποδοσφαίρου Ρουμανίας, έχει βρεθεί στην τρίτη θέση στον κόσμο, τον Σεπτέμβριο του 1997, κάτι που αποτελεί την υψηλότερη επίδοσή της. Η χειρότερη θέση που έχει φτάσει είναι 57η, σε δύο περιπτώσεις, μια τον Φεβρουάριο του 2011 και μια τον Σεπτέμβριο του 2012.
Αντιπαλότητα με Ουγγαρία
Η Ρουμανία έχει μια ιστορική αντιπαλότητα με την Ουγγαρία. Η αντιπαλότητα αυτή ξεκίνησε λόγω της υπογραφής του Τριανόν, όπου η Ουγγαρία εξαναγκάστηκε να παραχωρήσει τα 2/3 των εδαφών της. Την Τρανσυλβανία την παρέδωσε στη Ρουμανία. Έκτοτε, οι οπαδοί μεταξύ των δύο χωρών, δεν διστάζουν να δείξουν το κοινό αίσθημα αντιπάθειας που τρέφουν ο ένας για τον άλλον, στους αγώνες μεταξύ Ουγγαρίας και Ρουμανίας. Τέτοια περιστατικά είδαμε:
Εξωτερικοί σύνδεσμοι
Κατηγορία:Εθνική Ρουμανίας (ποδόσφαιρο)
Αναρράχη Κοζάνης
Η Αναρράχη είναι χωριό και έδρα ομώνυμης τοπικής κοινότητας του δήμου Εορδαίας, της Περιφερειακής Ενότητας Κοζάνης. Βρίσκεται σε απόσταση 11 χλμ. δυτικά της Πτολεμαΐδας και 44 χλμ. βόρεια της Κοζάνης. Η τοπική κοινότητα Αναρράχης είναι χαρακτηρισμένη ως αγροτικός ορεινός οικισμός, με έκταση 29,455 χμ² (2011).
Η Αναρράχη είναι ενωμένη οικιστικά με το Εμπόριο. Το παλαιό της όνομα είναι Δέβρη (Ντέμπρε κατά την περίοδο της Τουρκοκρατίας). Στα χρόνια της Τουρκοκρατίας ανήκε στο πασαλίκι του Αλή Πασά. Οι κάτοικοι της Αναρράχης συμμετείχαν στη Ελληνική Επανάσταση του 1821. Γνωστότερος αγωνιστής ήταν ο υπαξιωματικός και οπλαρχηγός Γεώργιος Ντέμπρελης.
Πρόκειται για παλαιό Βυζαντινό οικισμό, όπου βρίσκονταν δύο σημαντικά κάστρα της περιοχής, ερείπια των οποίων απαντώνται στις θέσεις Καστρί και Κούλα. Τα δύο κάστρα επικοινωνούσαν με υπόγεια στοά. Στη θέση Φρούριο, υπάρχουν τα ερείπια Βυζαντινού ναού. Στην περιοχή βρέθηκαν νομίσματα από την εποχή των Κομνηνών.
Κατά τη διάρκεια της Τουρκοκρατίας, και ιδιαίτερα την περίοδο που το γειτονικό Εμπόριο αποτελούσε έδρα της Μητρόπολης Μογλενών (1760 - 1860), το χωριό ήταν γνωστό για τα διάσημα Ελληνικά Εκπαιδευτήρια, όπου δίδαξαν μεγάλοι λόγιοι της εποχής.
Το 1918 μετονομάστηκε από Δέβρη σε Αναρράχη. Το 1922, όταν έγινε η ανταλλαγή πληθυσμών στο χωριό εγκαταστάθηκαν πρόσφυγες από τη Μικρά Ασία, τον Πόντο και τη Θράκη. Ο πληθυσμός έφτασε τότε τους 2.250 κατοίκους περίπου. Ανάμεσά τους ήταν και η Αγία Σοφία της Κλεισούρας, η οποία ήρθε από το Σαρήπαπα της Τραπεζούντας.
Στην Αναρράχη λειτουργεί η επιχείρηση "Ζωοτροφές Αναρράχης" που ιδρύθηκε το έτος 1928 από τον Βελισσάριο Μυλωνά, αρχικά ως πετρελαιοκίνητος αλευρόμυλος και στη συνέχεια ως ζωοτροφόμυλος
Πηγές
Κατηγορία:Χωριά του νομού Κοζάνης Κατηγορία:Δήμος Εορδαίας
Κουέζι Αουμέι-Ζουνού
Πολιτική καριέρα
Γεννήθηκε στη Λομέ. Υπηρέτησε ως υπουργός Εδαφικής Διοίκησης και Γενικός Γραμματέας της Προεδρίας. Εν συνεχεία διορίστηκε υπουργός Εμπορίου, αρμόδιος για την προώθηση του ιδιωτικού τομέα, τον Μάρτιο του 2011. Στο αξίωμα αυτό παρέμεινε για έναν και πλέον χρόνο. Αμέσως μετά διορίστηκε Πρωθυπουργός στις 19 Ιουλίου 2012 και αντικατέστησε τον παραιτηθέντα Ζιλμπέρ Ουνγκμπό. Ο Αουμέι-Ζουνού ανέλαβε επίσημα καθήκοντα στις 23 Ιουλίου 2012.
Έπειτα από την επανεκλογή του προέδρου Φωρ Γκνασινγκμπέ στις προεδρικές εκλογές του Απριλίου του 2015, ο επανεκλεγείς πρόεδρος διόρισε τον Κόμι Σελόμ Κλασού ως αντικαταστάτη του Αουμέι-Ζουνού στην πρωθυπουργία στις 5 Ιουνίου 2015.
Παραπομπές
Κατηγορία:Πρωθυπουργοί του Τόγκο
Σπύρος Γιαννόπουλος
Ο Σπυρίδων Γιαννόπουλος (1933-2001), του Χαραλάμπους, ήταν Έλληνας γιατρός και πολιτικός. Υπηρέτησε ως βουλευτής Αρκαδίας.
Βιογραφία
Σπούδασε Ιατρική στο Πανεπιστήμιο Αθηνών και ειδικεύτηκε στην Παθολογία και στην Καρδιολογία. Εργάστηκε ως ιατρός στην ειδικότητα αυτή στο ΙΚΑ Αθηνών. Εξελέγη βουλευτής Αρκαδίας με το ΠΑΣΟΚ στις εκλογές του 1981. Υπηρέτησε ως ειδικός σύμβουλος του υπουργού Υγείας από το 1985 ως το 1988. Επανεξελέγη βουλευτής στις εκλογές του 1990.
Το 1997 διορίστηκε διοικητής του ΟΓΑ, ενώ διατέλεσε και υποδιοικητής του ΙΚΑ από το 1993 ως το 1996. Ανέπτυξε συνδικαλιστική δράση στο χώρο της Ιατρικής και ανάμεσα στα άλλα ήταν γενικός γραμματέας του Πανελληνίου Ιατρικού Συλλόγου.
Κατά την περίοδο που βρισκόταν στο τιμόνι του ΟΓΑ, εισήγαγε το νέο Κλάδο Κύριας Ασφάλισης Αγροτών (Νόμος 2458/97) και το νέο Νόμο (2459/97) των Οικογενειακών - Πολυτεκνικών Επιδομάτων.
Απεβίωσε στις 5 Νοεμβρίου 2001 και κηδεύτηκε δύο ημέρες μετά από τον ιερό ναό Αγίων Θεοδώρων του Α΄ Νεκροταφείου Αθηνών. Κατέλιπε τη σύζυγό του, Μαρία-Χρυσάνθη, τα παιδιά του (ανάμεσά τους ο πολιτευτής Γιάννης Σπ. Γιαννόπουλος), εγγόνι και ανίψια.
Εξωτερικοί σύνδεσμοι
Κατηγορία:Βουλευτές Αρκαδίας Κατηγορία:Βουλευτές εκλεγμένοι με το ΠΑΣΟΚ Κατηγορία:Διοικητές του ΟΓΑ
Μαλδίβες
Η Δημοκρατία των Μαλδιβών (Republic of Maldives) ή Μαλδίβες Νήσοι (Maldive Islands) είναι νησιωτική χώρα που συναποτελείται από ατόλες στον Ινδικό ωκεανό, νοτιοδυτικά της Ινδίας με έκταση 300 τ. χλμ. και πληθυσμό 382.751 κατοίκους, σύμφωνα με την απογραφή του 2022. Αποτελεί το μικρότερο σε πληθυσμό ασιατικό κράτος και επίσης το μικρότερο κράτος στον κόσμο όπου κυρίαρχη θρησκεία είναι το Ισλάμ. Ήταν βρετανικό προτεκτοράτο από το 1887 μέχρι την ολοκλήρωση της ανεξαρτησίας τους στις 26 Ιουλίου του 1965. Έγιναν Δημοκρατία στις 11 Νοεμβρίου του 1968. Σήμερα αποτελούν παγκοσμίως υψηλό πόλο τουριστικής έλξης. Πρωτεύουσα και μοναδική πόλη είναι το Μαλέ.
Ετυμολογία
Το όνομα Μαλδίβες πιθανότατα προέρχεται από το Μάλε Ντιβέχι Ράτζε (Το Νησιωτικό Βασίλειο (υπό την εξουσία) του Μαλέ), που αποτελεί τοπική ονομασία των Μαλδιβών. Το νησιωτικό κράτος ήταν συνώνυμο με την πρωτεύουσά του, που ονομαζόταν Μαλεντίμπ και οι κάτοικοι ονομάζονταν Ντιβέ. Η λέξη «Ντιμπ» (στην αρχαία Ντιβέχι) σημαίνει νησιωτικό κράτος και η λέξη Ντιβές (Ντιβεχίν) σημαίνει νησιώτες (Μαλδιβιανοί). Οι Ολλανδοί, στη διάρκεια της αποικιοκρατικής περιόδου, αναφέρονταν στη χώρα με το όνομα Maldivische Eilanden. Η ασφαλέστερη εκδοχή είναι ότι η Νήσος Μαλδίβες (Maldive island) είναι η αγγλική απόδοση του τοπικού ονόματος, που ήταν σε χρήση την περίοδο της Βρετανικής Αυτοκρατορίας. Αυτό μεταγράφηκε αργότερα σε Μαλδίβες.
Μερικοί λόγιοι στηρίζουν τη θεωρία ότι το όνομα Maldives προέρχεται από το σανσκριτικό mālādvīpa, που σημαίνει γιρλάντα νησιών, ή από το mahilā dvipa, που σημαίνει «νησί των γυναικών», δεδομένης της μητριαρχικής κοινωνίας που επικρατούσε στα νησιά πριν την έλευση του Ισλάμ. Τα προαναφερθέντα ονόματα δεν αναφέρονται σε λογοτεχνικά έργα, όμως σε σανσκριτικά κείμενα υπάρχουν αναφορές για τα «Εκατό Χιλιάδες Νησιά» (Λακσαντβίπα), που είναι παράγωγο όνομα. Αυτό θα μπορούσε να περιλαμβάνει και το αρχιπέλαγος Τσάγκος αλλά και τις Νήσους Λακκαδίβων.
Μερικοί Άραβες ταξιδευτές του Μεσαίωνα, όπως ο Ιμπν Μπατούτα αποκαλούσαν τα νησιά Μαχάλ Ντιμπιγιάτ από την αραβική λέξη Μαχάλ (παλάτι). Με το όνομα αυτό αναφέρονται οι Μαλδίβες στην περγαμηνή που απεικονίζεται στο κρατικό έμβλημα της χώρας. Το κλασικό όνομα της χώρας στην υεμενίτικη γλώσσα είναι Ντιμπατζάτ.
Το Αγγλικό Λεξικό της Οξφόρδης αναφέρει ότι η ετυμολογία της λέξης "Maldivians" προέρχεται από τη γλώσσα των Ταμίλ και το μαλαϊντίβου, με το «μαλάι» να σημαίνει βουνό και το «ντίβου» νησί. Ο Φιλοστόργιος, Έλληνας ιστορικός, γύρω στο 354 κάνει λόγο για κάποιον Διβοέα, του οποίου το νησί ονομαζόταν Δίβος (σημερινές Μαλδίβες).
Ιστορία
Συγκριτικές, γλωσσολογικές και πολιτιστικές μελέτες επιβεβαίωσαν ότι οι πρώτοι κάτοικοι των Μαλδιβών ήταν Δραβιδιανοί από τις κοντινές ακτές, πιθανότατα ψαράδες από τις νοτιοδυτικές ακτές. Μια από τις κοινότητες ψαράδων ήταν αυτή του νησιού Γκριρααβάρου, που ισχυρίζονται ότι έλκουν την καταγωγή τους από το λαό των Ταμίλ Με βάση μία θεωρία, οι νησιώτες του Γκιρααβάρου δεν ήταν οι μόνοι που κατοίκησαν πρώτοι τα νησιά. Στους αρχαίους μύθους αναφέρονται ως ιδρυτές. Επίσης, η άφιξη των Σινγκαλέζων με καταγωγή από τον εξόριστο πρίγκιπα Βιτζάγια και τους εκατοντάδες συντρόφων του, οι οποίοι έφτασαν στο νησί γύρω στα 543-483 π.Χ. Στην εποχή του βασιλιά Ασόκα εισήχθη ο βουδισμός ως θρησκεία και μέχρι το 12ο μ.Χ. αιώνα παρέμεινε αυτή.
Το ενδιαφέρον της Δύσης για τα αρχαιολογικά λείψανα των πρώιμων πολιτισμών των Μαλδιβών άρχισε με το έργο του Βρετανού αρμοστή στην Πολιτική Υπηρεσία της Κεϊλάνης, Χάρι Τσαρλς Πάρβις Μπελ, ο οποίος ναυάγησε στα νησιά το 1879. Από τότε επέστρεψε πολλές φορές με σκοπό να ερευνήσει τα αρχαία βουδιστικά ερείπια. Ειδικότερα μελέτησε τους αρχαίους σωρούς από χώμα (χαβίττα ή ουστουμπού, λέξεις που προέρχονται από την τσαϊτίγια ή στούπα) (στη γλώσσα Ντιβέχι ހަވިއްތަ) που βρίσκονται σε πολλές ατόλλες.
Οι πρώτοι βασιλείς των Μαλδιβών προώθησαν το βουδισμό και από την εποχή αυτή προέρχονται τα πρώτα γραπτά επιτεύγματα και τα πρώτα καλλιτεχνικά έργα γλυπτικής και αρχιτεκτονικής.Τον 11ο αιώνα η χώρα υποτάχθηκε στο βασίλειο των Τσόλα και από τα τέλη του 12ου αιώνα υπάρχουν γραπτές αναφορές για τον ασπασμό του Ισλάμ. Από το 1153 ως το 1968 ήταν σουλτανάτο και από το 1887 ως την ανεξαρτησία τους, οι Μαλδίβες ήταν προτεκτοράτο της Βρετανίας. Το 1953 υπήρξε μια μικρή απόπειρα εγκαθίδρυσης δημοκρατίας, ωστόσο σύντομα το σουλτανάτο εγκαθιδρύθηκε ξανά. Το 1959 οι κάτοικοι τριών νοτιότερων ατολλών εξεγέρθηκαν κατά της κεντρικής κυβέρνησης του Ιμπραχίμ Ναζίρ. Ιδρύθηκε η Ενωμένη Δημοκρατία των Σουβαδίβων και πρόεδρος εξελέγη ο Αμπντουλάχ Αφίφ. Πρωτεύουσα της δημοκρατίας ορίστηκε η Χιταντού.
Στις 25 Νοεμβρίου του 1965 η χώρα έγινε ανεξάρτητη από τη Βρετανία και το σουλτανάτο συνέχισε να υφίσταται για άλλα τρία έτη, υπό το Βασιλέα Μουχάματ Φαρίντ. Στις 11 Νοεμβρίου του 1968 καταργήθηκε η μοναρχία (προηγήθηκε δημοψήφισμα στις 15 Μαρτίου της ίδιας χρονιάς) και η επίσημη ονομασία της χώρας από Νησιά Μαλδιβών έγινε Μαλδίβες. Περίπου πέντε χρόνια μετά, άρχισε να αναπτύσσεται τουριστικά το κράτος και να εκσυγχρονίζεται.
Το Νοέμβριο του 1988 ομάδα Μαλδιβιανών με επικεφαλής το Λούτφι πραγματοποίησαν απόπειρα πραξικοπήματος, χρησιμοποιώντας μισθοφόρους Ταμίλ από τη Σρι Λάνκα, με στόχο την ανατροπή του προέδρου Μαουμούν Αμπντούλ Γκαγιούμ.Η κυβέρνηση ζήτησε τη βοήθεια της Ινδίας και στις 3 Νοεμβρίου του 1988 αποβιβάστηκαν Ινδοί αλεξιπτωτιστές στα νησιά. Εντός λίγων ωρών, το πραξικόπημα συνετρίβη αναίμακτα και ο Γκαγιούμ αποκαταστάθηκε στην εξουσία. Στην επιχείρηση, που είχε την κωδική ονομασία «Επιχείρηση Κάκτος», είχε λάβει μέρος και το Πολεμικό Ναυτικό της Ινδίας.
Γεωγραφία και κλίμα
Οι είκοσι έξι ατόλες των Μαλδιβών περικλείουν ένα έδαφος με 1.192 νησίδες, εκ των οποίων 250 νησιά κατοικούνται. Η χώρα κατέχει το ρεκόρ της χαμηλότερης χώρας στον κόσμο, καθώς το μέγιστο επίπεδο του εδάφους είναι 2,3 μ. Στη διάρκεια του περασμένου αιώνα, η στάθμη της θάλασσας έχει ανεβεί περίπου κατά 20 εκατοστά. Μεγαλύτερη άνοδος της στάθμης των υδάτων θα απειλήσει την ύπαρξη των Μαλδιίβών. Ο νέος πρόεδρος Μοχάμετ Νασίντ ετοιμάζει μακροπρόθεσμα σχέδια για μετακόμιση των κατοίκων της χώρας σε ασφαλέστερη περιοχή (Ινδία ή Σρι Λάνκα) σε μία προσπάθεια να αντιμετωπιστεί ο ορατός κίνδυνος της υπερθέρμανσης του πλανήτη. Έχοντας υπόψη αυτά, δε φαίνεται περίεργο το γεγονός ότι η χώρα ήταν η πρώτη που υπέγραψε το Πρωτόκολλο του Κιότο για το κλίμα.
Η χαρτογράφηση των νησιών άρχισε από τους Βρετανούς, το 1834-36. Φτιάχτηκαν τρεις χάρτες από την Υδρογραφική Υπηρεσία του Βασιλικού Ναυτικού.
Το 2004 έπληξε ένα τσουνάμι τον Ινδικό Ωκεανό, έπειτα από ισχυρό σεισμό. Προκλήθηκαν εκτεταμένες καταστροφές στα σπίτια και στο περιβάλλον, ενώ πολλοί άνθρωποι έμειναν άστεγοι. Η καταστροφή επέφερε μεγάλες αλλαγές στα νησιά, σε σημείο που έχει παραστεί ανάγκη να αλλάξει ο χάρτης του κράτους.
Στις 22 Απριλίου του 2008 ο πρόεδρος των Μαλδιβών, Μαουμούν Αμπντούλ Γκαγιούμ έκανε έκκληση για περιορισμό των εκπομπών αερίων που ευθύνονται για το φαινόμενο του θερμοκηπίου, προειδοποιώντας ότι η άνοδος της στάθμης των θαλασσών θα μπορούσε να βυθίσει το νησιωτικό κράτος του.
Η βλάστηση είναι περιορισμένη στα νησιά, καθώς υπάρχει υπερβολικό αλάτι στο έδαφος κοντά στην ακτή. Ελάχιστοι θάμνοι και καλλωπιστικά φυτά υπάρχουν στο νησί. Στο εσωτερικό του συναντώνται μακρόβια φυτά. Σχεδόν σε κάθε σημείο των νησιών βρίσκονται οι κοκοφοίνικες, το εθνικό φυτό των Μαλδιβών. Η περιορισμένη χλωρίδα αντισταθμίζεται από την πλούσια ζωική παρουσία στη θάλασσα.
Διακυβέρνηση
Η ιστορία της χώρας έχει ταυτιστεί με το μονοπώλιο στην εξουσία του Μαουμούν Αμπντούλ Γκαγιούμ. Το πρώτο Σύνταγμα άρχισε να ισχύει στις 2 Δεκεμβρίου του 1932 και το δεύτερο ψηφίστηκε στις 7 Αυγούστου του 2008. Ο Πρόεδρος εκλέγεται για πενταετή θητεία από το Κοινοβούλιο και η εκλογή αυτή επιβεβαιώνεται με ψήφο από το λαό. Αυτό γινόταν ως το 2008, με δημοψήφισμα. Δικαίωμα ψήφου στις εκλογές έχουν όσες και όσοι είναι ηλικίας 21 ετών και άνω. Στις 9 Μαΐου του 2009 διενεργήθηκαν οι πρώτες δημοκρατικές βουλευτικές εκλογές.
2008
Στις 8 Οκτωβρίου του 2008 διεξήχθησαν οι πρώτες προεδρικές εκλογές στην ιστορία της χώρας με δημοκρατικό σύστημα και τη συμμετοχή περισσοτέρων του ενός υποψηφίων. Οι εκλογές θεωρήθηκαν δοκιμασία για το καθεστώς του Μαουμούν Αμπντούλ Γκαγιούμ, του επί 30 χρόνια ηγέτη της χώρας. Ένας από τους 5 ακόμα υποψηφίους, ο πρώην πολιτικός κρατούμενος, Μοχάμεντ Νασίντ από το Δημοκρατικό Κόμμα των Μαλδιβών, ήρθε δεύτερος στον πρώτο γύρο των εκλογών και θα αναμετρηθεί με τον Γκαγιούμ σε δεύτερο γύρο, σύμφωνα με τα πρώτα αποτελέσματα (40% έλαβε ο Γκαγιούμ και 26 ο Νασίντ). Στο δεύτερο γύρο των προεδρικών εκλογών, ο οποίος διεξήχθη στις 28 Οκτωβρίου, κέρδισε ο Μοχάμετ Νασίντ με 53,65% των ψήφων, έναντι 45,32% του Μαουμούν Αμπντούλ Γκαγιούμ.
Διοικητική διαίρεση
thumb|right|250px|Κάθε διοικητική ατόλλη παρουσιάζεται με ένα γράμμα θάνα για να ξεχωρίζει η ατόλλη. Οι φυσικές ατόλλες παρουσιάζονται με μπλε χρώμα Για λόγους διοικητικής διαίρεσης, οι Μαλδίβες έχουν οργανωθεί σε 21 διοικητικές περιοχές, που είναι 20 ατόλες (ατόλου), και η πόλη Μαλέ. Οι ατόλες αυτές διαφέρουν από τις φυσικές ατόλες.
Ροή
Δείτε επίσης
Κατηγορία:Θεμελιώδεις έννοιες της φυσικής Κατηγορία:Μηχανική ρευστών
Μαλδίβες
Διοικητική διαίρεση
Η κάθε διοικητική ατόλλη έχει τα εξής:
Κάθε ατόλη διοικείται από τον αρχηγό (Ατόλου Βεριγιάα) που διορίζεται από τον Πρόεδρο. Κυβερνήτης κάθε νησιού είναι ο Αρχηγός του Νησιού (Island Chief, στην τοπική γλώσσα: Καθίμπ), ο οποίος διορίζεται από τον πρόεδρο και ανώτερός του είναι ο Ατόλου Βεριγιάα.
Δημογραφία
Ο συνολικός πληθυσμός αποτελείται από Ινδούς από τη νότια Ινδία, Σινγκαλέζους και Άραβες. Οι πρώτοι κάτοικοι που έφτασαν στα νησιά πιθανότατα κατάγονταν από τη νότια Ινδία και τη Σρι Λάνκα. Κοινωνικά επικρατεί διαχωρισμός με βάση τον πλούτο, την οικογενειακή καταγωγή, το επάγγελμα και την ισλαμική θρησκεία. Παραδοσιακά, αντί για πολύπλοκες κάστες, υπάρχουν οι ευγενείς (μπέχουλφου) και ο απλός λαός. Οι ευγενείς και τα εκλεκτά μέλη της κοινωνίας είναι συγκεντρωμένοι στη Μάλε. Τα τουριστικά θέρετρα δε βρίσκονται στα μέρη όπου κατοικούν οι αυτόχθονες νησιώτες και αποθαρρύνεται οποιαδήποτε προσπάθεια μεταξύ των ευγενών και του απλού λαού.
Από την απογραφή που έγινε το 1905 καταδεικνύεται ότι ο πληθυσμός της χώρας για τα πρώτα 70 χρόνια του τελευταίου αιώνα παρέμεινε γύρω στα 100.000 άτομα. Μετά την ανεξαρτησία το 1965, οι υγειονομικές συνθήκες βελτιώθηκαν σε βαθμό που ο πληθυσμός διπλασιάστηκε πριν το 1978. Ο ρυθμός ανάπτυξης του πληθυσμού έφτασε το 3,4% το 1985. Ως το έτος 2007, οι κάτοικοι στη χώρα είχαν φτάσει τους 300.000, παρά το γεγονός ότι η πληθυσμιακή απογραφή του 2000 έδειξε ότι ο ρυθμός ανάπτυξης του πληθυσμού είχε παρουσιάσει μείωση κατά 1,9%. Η βρεφική θνησιμότητα από 127 ανά 1000 άτομα το 1977 σε 23,7 θανάτους σήμερα (εκτ. 2015). Επίσης, ο αναλφαβητισμός των ενηλίκων είναι, σύμφωνα με την απογραφή του 2000, 3,6%. Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 79,6 χρόνια (78,6 χρόνια οι άνδρες και 80,8 οι γυναίκες).
Σύμφωνα με στοιχεία του 2008, περισσότεροι από 70.000 ξένοι εργάτες ζούσαν στη χώρα και άλλοι 33.000 ήταν παράνομοι μετανάστες. Ο πληθυσμός αυτός αποτελείται από ανθρώπους με καταγωγή από τις χώρες της Νότιας Ασίας, όπως η Ινδία, η Σρι Λάνκα, το Μπανγκλαντές και το Νεπάλ. Στον πολιτισμό της χώρας υπάρχουν και λίγα στοιχεία αφρικανικής προέλευσης. Σε ορισμένα νησιά ζουν απόγονοι Αφρικανών, οι οποίοι ήταν απελευθερωμένοι δούλοι.
Γλώσσα
thumb|Η πρωτεύουσα [[Μάλε]] Επίσημη και κοινή γλώσσα είναι η Ντιβέχι. Πρόκειται για ινδοευρωπαϊκή γλώσσα, η οποία έχει ομοιότητες με την Ελού, τη γλώσσα των αρχαίων Σινγκαλέζων. Σήμερα, στις επιχειρήσεις χρησιμοποιείται ευρέως και η αγγλική γλώσσα, η οποία μάλιστα χρησιμοποιείται και για να δίνονται οδηγίες στα σχολεία.
Θρησκεία
Οι κάτοικοι ήταν αρχικά Βουδιστές, πιθανότατα από την εποχή του Ασόκα τον 3ο αιώνα π.Χ. Πριν από αυτά τα χρόνια πιθανότατα ήταν Ινδουιστές. Το 1153 εισήχθη στη χώρα το Ισλάμ. Είναι χαρακτηριστικό ότι με βάση το αναθεωρημένο Σύνταγμα του 2008, απαιτείται να ασπαστεί κάποιος το Ισλάμ για να γίνει υπήκοος της χώρας (στο Άρθρο 9, παράγραφος Δ). Από τον 12ο αιώνα η θρησκεία άρχισε να επηρεάζει και τον πολιτισμό.
Οικονομία
Η πρόσφατη περίοδος της οικονομίας της χώρας χαρακτηρίζεται από τη μείωση της σημασίας της αλιείας και την ανάπτυξη του τουρισμού. Η χώρα που συνεργάζεται εμπορικά με τις Μαλδίβες είναι κυρίως η Σρι Λάνκα. Η ενέργεια προέρχεται από το εισαγόμενο πετρέλαιο.
Οι κάτοικοι της χώρας συνηθίζουν να συλλέγουν τα κοράλλια από τους υφάλους και τα χρησιμοποιούν ως δομικά υλικά. . Αυτό έχει γίνει πρόβλημα, καθώς η απογύμνωση των υφάλων από τα κοράλλια θεωρείται ότι θα προκαλέσει αρνητικές επιπτώσεις στο φυσικό περιβάλλον και στην τουριστική βιομηχανία.
Τουρισμός
right|235px|thumb|Βίντεο από παραλία των Μαλδίβων Η οικονομία της χώρας αναπτύχθηκε κυρίως λόγω της ραγδαίας αύξησης της τουριστικής κίνησης προς τα νησιά. Δημιουργήθηκαν πολλές θέσεις εργασίας και πολλές ευκαιρίες για πολλαπλασιασμό των εισοδημάτων. Σήμερα, ο τουρισμός συνεισφέρει στο 28% του ΑΕΠ και στο 90% των φορολογικών εισπράξεων των Μαλδιβών. Λειτουργούν 89 τουριστικά θέρετρα με δυνατότητες 17 χιλιάδων κλινών. Το 2006 καταγράφηκαν 467.154 αφίξεις τουριστών. Τα πρώτα τουριστικά θέρετρα άρχισαν να λειτουργούν το 1972 στο νησί Μπάντος και στο χωριό Κουρούμπα.
Μεταφορές
Το 2013 στο νησιωτικό κράτος λειτουργούσαν συνολικά 9 αεροδρόμια. Το οδικό δίκτυο καλύπτει 88 χλμ. Η οδήγηση γίνεται στα αριστερά. Οι Μαλδίβες διαθέτουν στον εμπορικό στόλο τους 18 πλοία, σύμφωνα με στοιχεία του 2013.
Άμυνα
Ο στρατός αποτελείται από την Εθνική Δύναμη Άμυνας των Μαλδιβών (Maldives National Defence Force), της οποίας επικεφαλής είναι ο πρόεδρος Μαουμούν Αμπντούλ Γκαγιούμ και συμπεριλαμβάνει παραρτήματα ασφαλείας (χερσαίες δυνάμεις), στοιχεία της Αεροπορίας, Ακτοφυλακή και μάχιμες δυνάμεις. Το 2005 υπήρχαν 71.774 κατά υπολογισμούς άνδρες κληρωτοί, ηλικίας 15-49 ετών. Η υποχρεωτική ηλικία στράτευσης είναι τα 18 χρόνια. Οι αμυντικές δαπάνες της χώρας έφτασαν τα 45,07 εκατομμύρια δολάρια ΗΠΑ το 2005, τα οποία αντιστοιχούσαν στο 5,5% του ΑΕΠ της χώρας.
Εξωτερικοί σύνδεσμοι
*
Μπακιτζχάν Σακιντάγιεφ
Ο Μπακιτζχάν Σαγκιντάεφ (Bakhytzhan Abdiruly Sagintayev, καζακικά: Бақытжан Әбдірұлы Сағынтаев, Baqytjan Ábdiruly Saǵyntaev, γεννηθείς στις 13 Οκτωβρίου 1963) είναι Καζάκος πολιτικός, ο οποίος υπηρέτησε ως πρωθυπουργός του Καζακστάν από τις 8 Σεπτεμβρίου 2016 ως τις 21 Φεβρουαρίου 2019. Αντικαταστάθηκε από τον Ασκάρ Μάμιν στις 21 Φεβρουαρίου 2019 έπειτα από την παραίτηση της κυβέρνησης. Τον Ιούνιο του 2019 διορίστηκε δήμαρχος του Αλμάτι.
Σπουδές και σταδιοδρομία
Αποφοίτησε από το Κρατικό Πανεπιστήμιο του Καζακστάν, έχοντας σπουδάσει οικονομικές επιστήμες.
Το 2012 διορίστηκε υπουργός Οικονομικής Ανάπτυξης και Εμπορίου και το 2013 διορίστηκε πρώτος αντιπρόεδρος της κυβέρνησης και υπουργός Περιφερειακής Ανάπτυξης. Τον Σεπτέμβριο του 2016 διορίστηκε πρόεδρος στην εταιρεία JSC «Samruk-Kazyna».
Ο Μπακιτζχάν είναι παντρεμένος, με 2 παιδιά.
Στις 28 Ιουνίου 2019 διορίστηκε δήμαρχος του Αλμάτι.
Γεώργιος Ντέμπρελης
Ο Γεώργιος Ντέμπρελης ή Δέβρελης ή Βούλγαρης ήταν οπλαρχηγός της Ελληνικής Επανάστασης του 1821 από την Ντέμπρα (Αναρράχη) Εορδαίας της Κοζάνης.
Βιογραφικά στοιχεία
Ο Γεώργιος Ντέμπρελης γεννήθηκε στα τέλη του 18ου αιώνα στην Ντέμπρα (Αναρράχη) Εορδαίας της Κοζάνης. Αγωνίστηκε κατά την Ελληνική Επανάσταση του 1821 στη Μακεδονία και στη συνέχεια στη Νότια Ελλάδα, ως επικεφαλής ομάδας αγωνιστών. Μετά τη σύσταση τακτικού στρατού, εντάχθηκε ως υπαξιωματικός. Υπηρέτησε και μετά την ίδρυση του Ελληνικού κράτους. Εγκαταστάθηκε στη νότια Ελλάδα με το επώνυμο Ντέμπρελης δηλαδή από την Ντέμπρα ή Βούλγαρης λόγω της σλαβοφωνίας του, όπως συνηθίζονταν τότε.
Αναφορές
Κατηγορία:Αγωνιστές του 1821 Κατηγορία:Έλληνες στρατιωτικοί
Σιδηροδρομικός Σταθμός Αγίου Ιωάννη
Ο Σιδηροδρομικός Σταθμός Αγίου Ιωάννη είναι σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Κατάκολου - Ολυμπίας, στη χιλιομετρική θέση 4,200 από Πύργο. Βρίσκεται στον Άγιο Ιωάννη του Πύργου Ηλείας και οφείλει την ονομασία του στον οικισμό που εξυπηρετεί. Εγκαινιάστηκε από τον Σιδηρόδρομο Πύργου - Κατακώλου (ΣΠΥΚ) τον Φεβρουάριο του 1883 και έκλεισε μαζί με τη σιδηροδρομική γραμμή Πύργου - Κατακώλου στις 27 Οκτωβρίου 1998. Διαθέτει υποτυπώδη πλευρική αποβάθρα, η οποία αντικαθίσταται σήμερα από νέα. Στα πλαίσια της ανακατασκευής της γραμμής για την επανενεργοποίησή της το 2007, υπέστη αλλαγή της γραμμολογίας του, με αποξήλωση της παρακαμπτηρίου που διέθετε.
Αγιος Ιωαννης Αγιος Ιωαννης Αγιος Ιωαννης
Blade: Σκοτεινή Δύναμη
Το Blade: Σκοτεινή Δύναμη (πρωτότυπος αγγλικός τίτλος: Blade) είναι μια Αμερικανική υπερηρωική ταινία τρόμου του 1998 σε σκηνοθεσία από τον Στίβεν Νόρινγκτον, σε σενάριο από τον Ντέιβιντ Γκόγιερ, βασισμένη στον χαρακτήρα των Marvel Comics, Blade. Πρωταγωνιστούν οι Γουέσλεϊ Σνάιπς, Στίβεν Ντορφ, Κρις Κριστόφερσον, και Ν΄Μπους Ράιτ.
Το Blade: Σκοτεινή Δύναμη κυκλοφόρησε στις Ηνωμένες Πολιτείες Αμερικής στις 21 Αυγούστου του 1998, και ήταν εισπρακτική επιτυχία, εισπράττοντας $131.2 εκατομμύρια. Το ακολούθησαν δύο συνέχειες, Blade II (2002) και Blade: Trinity (2004).
Κούρο ο Σουπερ-Γάτος
Το 'Κούρο ο Σουπερ-Γάτος' (ιαπωνικά:サイボーグクロちゃん Χέπμπορν: Saibōgu Kurochan) είναι ιαπωνική τηλεοπτική σειρά anime επιστημονικής φαντασίας. Έχει ως επίκεντρο τον πρωταγωνιστή, έναν σπιτόγατο τον οποίο απαγάγει ένας τρελός επιστήμονας ο οποίος τον τροποποιεί σε Ανδροειδές ώστε να τον εντάξει στον στρατό του που έχει ως σκοπό την παγκόσμια κυριαρχία. Ο κούρο σπάει το τσιπ που τον ελέγχει και αφού αποδράσει γίνεται αυτόκλητος τιμωρός. Οι περιπέτειες του Κούρο ποικίλουν από αστικές καταστροφές, ταξίδια στο διάστημα, παράλληλα σύμπαντα και μάχες με άλλους ανδροειδής γάτους. Η σειρά έχει προβληθεί σε διάφορες χώρες στην Ασία, στην Αμερική και την Ευρώπη. Στην Ελλάδα η σειρά προβλήθηκε στο 0-6 και κυκλοφόρησε σε DVD από την Joconda Video.
Παραπομπές
Κατηγορία:Anime και manga επιστημονικής φαντασίας Κατηγορία:Σειρές anime
Στάντιουμ Αρένα (Νορκέπινγκ)
Το Στάντιουμ Αρένα είναι ένας κλειστός χώρος αθλητικών δραστηριοτήτων που βρίσκεται στο Νορσέπινγκ, στη Σουηδία. Ο χώρος χρησιμοποιείται κυρίως για καλαθοσφαίριση, κλειστό στίβο και συναυλίες. Η αρένα άνοιξε το Δεκέμβριο του 2008 και είναι η έδρα της ομάδας καλαθοσφαίρισης Νορσέπινγκ Ντόλφινς.
Επιπλέον, το Στάντιουμ Αρένα είναι η έδρα της Εθνικής ομάδας καλαθοσφαίρισης Ανδρών Σουηδίας. Η αίθουσα μπάσκετ έχει χωρητικότητα 3.500 θεατών, ενώ ο χώρος του κλειστού στίβου έχει χωρητικότητα περίπου 1.500 θεατών.
Εξωτερικοί σύνδεσμοι
Κατηγορία:Κλειστά γυμναστήρια στη Σουηδία Κατηγορία:Γήπεδα καλαθοσφαίρισης στη Σουηδία Κατηγορία:Στίβος στη Σουηδία
Μνημείο Παγκόσμιας Κληρονομιάς
Ο χαρακτηρισμός-τίτλος Μνημείο Παγκόσμιας Κληρονομιάς της ΟΥΝΕΣΚΟ, απονέμεται σε μνημεία, κτίσματα ή τοποθεσίες, τα οποία διακρίνονται παγκοσμίως για την ιστορική, πολιτιστική, καλλιτεχνική ή περιβαλλοντική σημασία τους. Η διαχείρισή τους γίνεται από την επιτροπή παγκόσμιας κληρονομιάς της ΟΥΝΕΣΚΟ, η οποία απαρτίζεται από 21 κράτη-εταίρους, εκλεγμένα από τη γενική συνέλευση των κρατών-εταίρων για μια καθορισμένη περίοδο.
Το πρόγραμμα στοχεύει στην καταγραφή, την ονοματοδοσία και τη συντήρηση πεδίων ιδιαίτερα μεγάλης σημασίας για την κοινή κληρονομιά της ανθρωπότητας. Υπό ορισμένες προϋποθέσεις τα καταχωρισμένα πεδία χρηματοδοτούνται από το ταμείο παγκόσμιας κληρονομιάς. Η έναρξη του προγράμματος έγινε με την αποδοχή και υιοθέτηση της Συνθήκης για την Προστασία της Παγκόσμιας Πολιτιστικής και Φυσικής Κληρονομιάς από το Γενικό Συνέδριο της ΟΥΝΕΣΚΟ στις 16 Νοεμβρίου 1972. Από τότε έως σήμερα έχουν αναγνωρίσει τη Συνθήκη 191 Κράτη-Εταίροι.
Κριτήρια επιλογής
Έως το τέλος του 2004 υπήρχαν έξι κριτήρια για την πολιτιστική κληρονομιά και τέσσερα κριτήρια για τη φυσική κληρονομιά. Το 2005 αυτό το καθεστώς τροποποιήθηκε σε μία ενοποιημένη ομάδα δέκα κριτηρίων. Τα μνημεία παγκόσμιας κληρονομιάς οφείλουν να είναι «ιδιάζουσας παγκόσμιας αξίας» και να πληρούν ένα από τα παρακάτω δέκα κριτήρια.
Φυσικά κριτήρια
Για να κριθεί η εξαιρετική παγκόσμια αξία του, ένα μνημείο πρέπει να κριθεί και ως προς δύο επιπλέον παράγοντες: την αυθεντικότητα και/η την ακεραιότητά του και, παράλληλα, πρέπει να απολαμβάνει ιδιαίτερης προστασίας και συστημάτων διαχείρισης, ώστε να διασφαλίζεται η προστασία του. Το κριτήριο της αυθεντικότητας αναφέρεται στα μνημεία τα οποία εντάσσονται με βάση τα κριτήρια I-VI ενώ το κριτήριο της ακεραιότητας αναφέρεται σε όλα τα μνημεία, ανεξαρτήτως κριτηρίου ένταξης.
Συνεδριάσεις της Επιτροπής
Η Επιτροπή Παγκόσμιας Κληρονομιάς συναντάται ετησίως για να συζητήσει μέτρα διαχείρισης των υπαρχόντων καταλογογραφημένων μνημείων και να αποδεχθεί υποψηφιότητες από ενδιαφερόμενες χώρες. Η συνεδρίαση, γνωστή ως Συνεδρίαση Επιτροπής Παγκόσμιας Κληρονομιάς, λαμβάνει χώρα σε τόπους που ανήκουν στον Κατάλογο Παγκόσμιας Κληρονομιάς, μετά τις παρουσιάσεις της IUCN και/ή της ICOMOS, καθώς και τις διασκέψεις των Κρατών-Εταίρων.
Με εξαίρεση τις συνεδριάσεις που γίνονται στο Παρίσι (Γαλλία), όπου βρίσκεται η έδρα της UNESCO, μόνον Κράτη-Εταίροι μέλη της Επιτροπής Παγκόσμιας Κληρονομιάς έχουν το δικαίωμα ανάληψης της οργάνωσης μιας μελλοντικής συνεδρίασης, κατόπιν έγκρισης της Επιτροπής και με την προϋπόθεση πως το δεδομένο κράτος παραμένει εταίρος.
Saab JAS 39 Gripen
Το Saab JAS 39 Gripen (Γρύπας) είναι σουηδικό μαχητικό αεροσκάφος, το οποίο κατασκευάζεται από την εταιρεία SAAB. Το 1979 η σουηδική κυβέρνηση διεξήγαγε ερευνητικές μελέτες για την ανάπτυξη μαχητικού αεροσκάφους με δυνατότητα εκτέλεσης αποστολών αναγνώρισης το οποίο θα αντικαθιστούσε τα παλαιότερα μοντέλα Saab 35 Draken και 37 Viggen. Λόγω διάφορων προβλημάτων που προέκυψαν ιδιαίτερα με τα ηλεκτρονικά συστήματα η παραγωγή του Saab JAS 39 Gripen καθυστέρησε και τελικά μπήκε σε υπηρεσία το 1997. Μέχρι στιγμής η Saab, σε συνεργασία με άλλες διεθνείς εταιρείες, έχει κατασκευάσει 240 αεροσκάφη. Το κόστος του αεροσκάφους κυμαίνεται σήμερα μεταξύ 40 και 60 εκατομυρίων δολαρίων.
Kunan Kiribati
Ο ύμνος Teirake Kaini Kiribati ή Stand up, Kiribati (Κιριμπάτι, ξύπνα) είναι ο εθνικός ύμνος του Κιριμπάτι. Στιχουργός και συνθέτης είναι ο Tamuera Ioteba Uriam και καθιερώθηκε το 1979.
Στίχοι
Στη γλώσσα των Νησιών Γκίλμπερτ:
Kunan Kiribati
Ελληνικά:
Σήκω, Κιριμπάτι!
Τραγούδησε με μεγάλη χαρά!
Ετοιμάσου να αναλάβεις την ευθύνη
Και να βοηθήσεις τον καθένα από μας!
Να είσαι προσηλωμένο στη δικαιοσύνη!
Αγάπη σε όλους τους ανθρώπους μας!
Η επίτευξη της ικανοποίησης
Και της ειρήνης από τους ανθρώπους μας (θα είναι)
Όταν όλες οι καρδιές χτυπήσουν σε μία,
Με αγάπη ανάμεσά μας!
Μεταφέρετε ευτυχία και ομόνοια!
Σε ικετεύουμε, Θεέ, Να μας προστατεύεις και να μας οδηγείς στις μέρες που θα έρθουν.
Βοήθησέ μας με το χέρι σου που σκορπάει αγάπη.
Ευλόγησε την κυβέρνησή μας και όλους τους ανθρώπους μας!
Πηγές
Κατηγορία:Εθνικοί ύμνοι Κατηγορία:Εθνικά σύμβολα του Κιριμπάτι
Άγιος Γεώργιος (Λυκαβηττού)
Ο Άγιος Γεώργιος είναι μεσαιωνική εκκλησία στην Αττική, βρίσκεται στην κορυφή του Λυκαβηττού. Στις απεικονίσεις των περιηγητών (π.χ. του Laborde του 1672) φαίνεται ότι στην περιοχή αυτή υπήρχε από παλιά κάποιος ναός. Επίσης, χάρη σε δύο επιγραφές που βρέθηκαν γνωρίζουμε ότι αρχικά εκεί ήταν το ''«κοιμητήριο Αναστασίου Χαρκέως και Ευ. Ωράντας» καθώς και «Κοιμητήριον διαφέρον»''. Όταν ο πρώτος ναός ερειπώθηκε, κτίστηκε πάνω στα ίδια θεμέλια νέος ναός, μονόκλιτος, βασιλικού ρυθμού, για τον Άγιο Γεώργιο. Στο δάπεδο υπάρχει επιγραφή που αναδεικνύει ότι το εκκλησάκι του Αγίου Γεωργίου καθιερώθηκε από τον μητροπολίτη Αθηνών Βενέδικτο (1782-1785). Αργότερα ο ναός επεκτάθηκε με την πρόσθεση δύο παρεκκλησίων, του Προφήτη Ηλία και του Αγίου Κωνσταντίνου.
Πηγές
Γεωργιος Λυκαβηττου Λυκαβηττος
Marfin Investment Group
Η Marfin Investment Group (MIG) είναι ελληνική επενδυτική επιχείρηση που ιδρύθηκε το 1998 με την επωνυμία Marfin Α.Ε.Π.Ε.Υ.. Έκτοτε έχει εξαγοράσει μεγάλο αριθμό επιχειρήσεων και έχει αλλάξει πολλά ονόματα: το 2001 αγόρασε την Piraeus Prime Bank και μετονομάστηκε σε Marfin Bank, ενώ το 2004 πήρε το όνομα Marfin Financial Group ως συνέπεια της τριπλής συγχώνευσης των Comm Group, Marfin Classic Α.Ε.Ε.Χ και Maritime and Financial Investments. Η εταιρεία είναι εισηγμένη στο Χρηματιστήριο Αθηνών.
Εξωτερικοί σύνδεσμοι
Κατηγορία:Ελληνικές επιχειρήσεις Κατηγορία:Εταιρίες εισηγμένες στο Χρηματιστήριο Αθηνών Κατηγορία:Ελληνικά εμπορικά σήματα
Ισμαέλ Σαμπάδα
Ο Ισμαέλ Σαμπάδα Γκαρσία (ισπανικά: Ismael Zambada García) (1 Ιανουαρίου 1948) είναι Μεξικανός ύποπτος βαρόνος ναρκωτικών και ηγέτης του Καρτέλ Σιναλόα, ένα διεθνές εγκληματικό συνδικάτο με έδρα τη Σιναλόα, Μεξικό. Πριν αναλάβει την ηγεσία ολόκληρου του καρτέλ, εργάστηκε ως υλικοτεχνικός συντονιστής της Σαμπάδα-Γκαρσία φατριάς του, που επέβλεπε τη διακίνηση κοκαΐνης και ηρωίνης προς το Σικάγο κι άλλες πόλεις των Ηνωμένων Πολιτειών με τρένα, πλοία, τζετ ή ναρκο-υποβρύχια.
Βιογραφία
Ο πρώην αγρότης που έγινε βαρόνος ναρκωτικών ξεκίνησε την εγκληματική του καριέρα κάνοντας λαθρεμπόριο μόλις μερικών κιλών ναρκωτικών τη φορά. Ωστόσο, ήταν μόνο για να αποκτήσει πρόσβαση πριν προχωρήσει στην αύξηση παραγωγής ηρωίνης και μαριχουάνας από τη συμμορία του, καθώς και να σταθεροποιήσει τη θέση του ως διακινητής κοκαΐνης από την Κολομβία. Όταν το 1989 ο βαρόνος ναρκωτικών Μιγκέλ Άνχελ Φέλιξ Γκαγιάρδο συνελήφθη, η οργάνωσή του χωρίστηκε σε δύο αντιτιθέμενες φατριές: το Καρτέλ Τιχουάνα του οποίου την ηγεσία κληρονόμησαν τα ανήψια και κληρονόμοι του, τα αδέλφια Αρεγιάνο Φέλιξ, και το Καρτέλ Σιναλόα του οποίου η ηγεσία έπεσε στους πρώην υπολοχαγούς Έκτορ Λουίς Πάλμα Σαλαζάρ, Αντριάν Γκόμεζ Γκονζάλεζ, Ισμαέλ Σαμπάδα Γκαρσία, Ιγνάσιο Κορονέλ Βιγιαρεάλ και Χοακίν Γκουσμάν Λοέρα (Ελ Τσάπο). Οι βαρόνοι ναρκωτικών του Καρτέλ Σιναλόα δρούσαν στις πολιτείες Σιναλόα, Ντουράνγκο, Τσιουάουα, Σονόρα, Νουέβο Λεόν και Μιτσοακάν.
Το 2006, η διοίκηση του Προέδρου Φελίπε Καλδερόν ξεκίνησε μία επίθεση κατά των δικτύων διακίνσης ναρκωτικών της χώρας. Η οργάνωση Αρεγιάνο Φέλιξ (Καρτέλ Τιχουάνα), το μεγαλύτερο και πιο εξελιγμένο Μεξικανικό καρτέλ εκείνη την περίοδο, δέχτηκε το κύριο βάρος των κτυπημάτων. Εκμεταλλευόμενοι την πίεση που λάμβανε το Καρτέλ Τιχουάνα, άλλοι βαρόνοι ναρκωτικών, κυρίως οι Ισμαέλ Σαμπάδα και Χοακίν Γκουσμάν, ξεκίνησαν παρεισδύουν στα φρούρια του βορειοδυτικού Μεξικού, οδηγώντας σε έναν πλήρους κλίμακας πόλεμο.
Μέχρι το 2016, Σαμπάδα ηγείτο του Καρτέλ Σιναλόα μαζί με τον Χοακίν «Ελ Τσάπο» Γκουσμάν, οπότε και ο δεύτερος συνελήφθη. Σήμερα, είναι πιθανόν να έχει αναλάβει πλήρως τη διοίκηση του Καρτέλ Σιναλόα.
Σταρ Τρεκ: Η Πρώτη Επαφή
Η ταινία πρωτοκυκλοφόρησε στη Βόρεια Αμερική στις 22 Νοεμβρίου 1996 από την Paramount Pictures. Ήταν μια επιτυχία στο box office, κερδίζοντας $ 146 εκατομμύρια παγκοσμίως και κατέληξε να γίνει μια απο τις υψηλότερες εισπρακτικά ταινίες του 1996. Η ταινία έλαβε κυρίως θετικές κριτικές, και θεωρείται από πολλούς ότι είναι μια απο τις καλύτερες ταινίες της σειράς Star Trek. Η ταινία προτάθηκε για ένα βραβείο Όσκαρ, αυτό του Καλύτερου Μακιγιάζ και ακολουθήθηκε απο την ταινία Σταρ Τρεκ: Η Εξέγερση, το 1998.
Πλοκή
Η ταινία ξεκινά με την εισαγωγή των Μποργκ (ψευδοφυλή σάϊμποργκ) στο USS Enterprise, κατά τη διάρκεια μιας αποστολής στο διάστημα. Ο πλοίαρχος Πικάρντ Πάτρικ Στιούαρτ και η ομάδα του καταφέρνουν να αποτρέψουν την καταστροφή του πλοίου, αλλά οι Μποργκ καταφέρνουν να διαφύγουν.
Ισμαέλ Σαμπάδα
Βιογραφία
Ο Σαμπάδα αποτελεί ίσως τον πιο ανθεκτικό και ισχυρό βαρόνο ναρκωτικών του Μεξικού. Ίσως να έχει υποβληθεί σε πλαστική επέμβαση και να μεταμφιέζεται για να μπορεί να κινείται σε όλο το Μεξικό.
Σταρ Τρεκ: Η Πρώτη Επαφή
Πλοκή
Κατόπιν, ο Καπετάνιος Πικάρντ και η ομάδα του ανακαλύπτουν ότι οι Μποργκ έχουν ταξιδέψει πίσω στο χρόνο και προσπαθούν να αλλάξουν την ιστορία, εμποδίζοντας την πρώτη επαφή της ανθρωπότητας με εξωγήινους. Ο Πικάρντ και η ομάδα του ακολουθούν τους Μποργκ στο χρόνο και φτάνουν στις 4 Απριλίου 2063, όπου οι Μποργκ προσπαθούν να εμποδίσουν τη δημιουργία του πρώτου αστρόπλοιου της ανθρωπότητας την επόμενη ημέρα, αμέσως μετά την οποία θα γίνει η πρώτη επαφή με εξωγήινους.
Η ομάδα εδάφους του Enterprise συνεργάζονται με τον Ζέφραμ Κόκρεϊν (Τζέιμς Κρόμγουελ), τον δημιουργό του πρώτου αστρόπλοιου, για να ολοκληρώσουν το αστροπλοίο νικώντας την απογοήτευση, την φοβία και δισταγμό του Κόκρεϊν. Ο Πικάρντ και η ομάδα του στο Enterprise προσπαθούν να αποτρέψουν τους Μποργκ. Κατά τη διάρκεια της μάχης, ο Πικάρντ ανακαλύπτει ότι έχει προσωπικό κίνητρο να νικήσει τους Μποργκ, καθώς κάποτε είχε μετατραπεί σε έναν από αυτούς.
Ισμαέλ Σαμπάδα
Διακίνηση ναρκωτικών
Η οργάνωση του Σαμπάδα Γκαρσία, το Καρτέλ Σιναλόα, λαμβάνει ποσότητες πολλών τόνων κοκαΐνης, κυρίως μέσω θαλάσσης, από πηγές στην Κολομβία. Μετά την παραλαβή της κοκαΐνης, το καρτέλ χρησιμοποιεί μία ποικιλία μεθόδων, συμπεριλαμβανομένων αεροπλάνων, τρένων, αυτοκινήτων, πλοίων και τούνελ για να μεταφέρει την κοκαΐνη στις Ηνωμένες Πολιτείες. Μέλη του καρτέλ εισάγουν την κοκαΐνη λαθραία σε κέντρα διανομής σε Αριζόνα, Καλιφόρνια, Ιλινόι και Νέα Υόρκη.
Σταρ Τρεκ: Η Πρώτη Επαφή
Πλοκή
Στο τέλος, οι Μποργκ καταφέρνουν να εισέλθουν στο USS Enterprise και να προκαλέσουν καταστροφή, αλλά ο Πικάρντ και η ομάδα του καταφέρνουν να αποτρέψουν την αλλαγή της ιστορίας και να σταματήσουν τους Μποργκ μια για πάντα. Παράλληλα πραγματοποιείται η πρώτη επαφή ανθρώπων με εξωγήινους από τον Βούλκαν που έχουν δείξει ενδιαφέρον παρατηρώντας την πρώτη πτήση αστροπλοίου με ταχύτητα warp. Η ταινία καταλήγει με τον Πικάρντ να αφήνει πίσω του το προσωπικό του παρελθόν ως Μποργκ και να συνεχίζει την αποστολή του με το USS Enterprise.
Ισμαέλ Σαμπάδα
Διακίνηση ναρκωτικών
Ο Σαμπάδα δρα κυρίως στις πολιτείες Σιναλόα και Ντουράνγκο, αλλά ασκεί επιρροή και σε ένα μεγάλο μέρος της δυτικής ακτής του Μεξικού (πλευρά Ειρηνικού ωκεανού), καθώς και στις πόλεις και πολιτείες Κανκούν, Κιντάνα Ρόο, Σονόρα, Μοντερρέι και Νουέβο Λεόν.
Σταρ Τρεκ: Η Πρώτη Επαφή
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1996 Κατηγορία:Ταινίες παραγωγής Paramount Pictures Κατηγορία:Περιπέτεια επιστημονικής φαντασίας (ταινίες) Κατηγορία:Ταινίες τοποθετημένες στην Μοντάνα Κατηγορία:Ταινίες γυρισμένες στην Καλιφόρνια Κατηγορία:Ταινίες γυρισμένες στην Αριζόνα Κατηγορία:Ταινίες τοποθετημένες στο μέλλον Κατηγορία:Σκηνοθετικό ντεμπούτο σε ταινίες Κατηγορία:Ταινίες με ταξίδι στον χρόνο Κατηγορία:Ταινίες που αφορούν την εκδίκηση Κατηγορία:Ταινίες σίκουελ Κατηγορία:Σταρ Τρεκ Κατηγορία:Ταινίες με μουσική σύνθεση Τζέρι Γκόλντσμιθ
Ισμαέλ Σαμπάδα
Διακίνηση ναρκωτικών
Ο Σαμπάδα έχει συμπεριληφθεί στη λίστα με τους Πιο Καταζητούμενους της Αμερικής και το FBI προσφέρει αμοιβή μέχρι και $5 εκατομμύρια για οποιαδήποτε πληροφορία οδηγήσει στη σύλληψή του.
Στις 20 Οκτωβρίου 2008, κάποιοι από τους συγγενείς του συνελήφθησαν στην Πόλη του Μεξικό με την κατηγορία της διακίνησης ναρκωτικών. Αυτοί που συνελήφθησαν ήταν ο αδελφός του, Χεσούς «Ο Βασιλιάς» Σαμπάδα, μαζί με τον γιο και τον ανηψιό του. Ο γιος του, Ισμαέλ «Μαγίτο» Σαμπάδα Τζούνιορ είχε αναζητηθεί για συνωμοσία διανομής ελεγχόμενων ουσιών στις Ηνωμένες Πολιτείες. Ο άλλος του γιος, Βισέντε Σαμπάδα Νιέμπλα, συνελήφθη από τον Μεξικανικό Στρατό στις 18 Μαρτίου 2009.
Στις 24 Ιουνίου 2020, αποκαλύφθηκε πως ο Σαμπάδα ήταν πρόθυμος να δώσει στους πρώην κορυφαίους Μεξικανούς βαρόνους ναρκωτικών Ραφαέλ και Μιγκέλ Κάρο Κουιντέρο υψηλές θέσεις στο Καρτέλ Σιναλόα, αν εκείνοι συμφωνούσαν. Ωστόσο, η προσπάθειά του να στρατολογήσει τα αδέλφια Κάρο Κουιντέρο χάλασε καθώς η υγεία του επιδεινώθηκε και οι γιοι του Ελ Τσάπο, οι οποίοι ήταν λιγότερο πρόθυμοι να τους δώσουν την ηγεσία, απέκτησαν περισσότερη επιρροή.
Οικογένεια
Η σύζυγός του Ροσάριο Νιέμπλα Καρντόζα, ο αδελφός του Χεσούς, οι γιοι του Βισέντε Σαμπάδα Νιέμπλα (ψευδώνυμο «Ελ Βισεντίγιο», συνελήφθη), Σεραφίν Σαμπάδα Ορτίζ (ψευδώνυμο «Ελ Σέρα», συνελήφθη κι αφέθηκε ελεύερος) και Ισμαέλ Σαμπάδα Ιμπεριάλ (ψευδώνυμο «Ελ Μαγίτο Γκόρντο», συνελήφθη), καθώς και οι τέσσερις κόρες του, Μαρία Τερέζα, Μιδιάμ Πατρίσια, Μόνικα ντελ Ροσάριο και Μοδέστα, έπαιξαν ενεργό ρόλο στη διανομή ναρκωτικών και στο ξέπλυμα μαύρου χρήματος. Ο γαμπρός του, Χουάν Γκαμπριέλ Γκονζάλεζ Ιμπάρα, σύζυγος της Μιδιάμ Πατρίσια, πέθανε από ηλεκτροπληξία στο σπίτι του στο Κουλιακάν στις 18 Ιουνίου 2014.
Ο Σαμπάδα βασίζεται σε αποστολές συναλλάγματος για τη μετακίνηση των ναρκωτικών διά μέσου των συνόρων των Ηνωμένων Πολιτειών με το Μεξικό.
Θέματα υγείας
Τον Ιούνιο του 2020, ο πρώην πράκτορας της δίωξης ναρκωτικών (DEA), Μάικ Βίγκιλ, αποκάλυψε πως ο Σαμπάδα «έπασχε από διαβήτη».
Πέτρος Αύγουστος του Σλέσβιχ-Χόλσταϊν-Σόντερμπουργκ-Μπεκ
Ο Πέτρος Αύγουστος, δανικά Peter August (7 Δεκεμβρίου 1697 - 22 Μαρτίου 1775) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (22 Σεπτεμβρίου 1774 - 24 Φεβρουαρίου 1775).
Βιογραφία
Ήταν ο τέταρτος γιος του Φρειδερίκου Λουδοβίκου, δούκα του Σλέσβιχ-Χόλσταϊν-Σόντερμπουργκ-Μπεκ και της Λουίζας Καρλόττας, κόρης του Ερνέστου Γκύντερ, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ.
Γεννήθηκε στην Καινιξβέργη της Ανατολικής Πρωσίας. Έγινε κυβερνήτης της Ρεβάλης (νυν Τάλιν) της Εσθονίας και στρατάρχης του Ρωσικού στρατού. Τον πατέρα του διαδέχθηκε (1728) ο πρωτότοκος αδελφός του Φρειδερίκος Γουλιέλμος Β΄. Αυτόν διαδέχθηκε (1749) ο γιος του Φρειδερίκος Γουλιέλμος Γ΄, μετά (1757) ο δευτερότοκος Κάρολος Λουδοβίκος και αυτόν (τον Σεπτέμβριο του 1774) ο Πέτρος Αύγουστος. Έτσι πέρασε όλη σχεδόν τη ζωή του ως πρίγκιπας του Σλέσβιχ-Χόλσταϊν-Σόντερμπουργκ-Μπεκ και έγινε δούκας έξι μήνες πριν αποβιώσει τον Μάρτιο του 1775 σε ηλικία 78 ετών.
Οικογένεια
Νυμφεύτηκε πρώτα τη Σοφία, κόρη του Φίλιππου, λαντγράβου της Έσσης-Φίλιππσταλ και είχε τέκνο :
Το 1728 απεβίωσε η Σοφία και το 1742 ο Πέτρος Αύγουστος έκανε δεύτερο γάμο με τη Ναταλία Νικολάγιεβνα Γκολοβίνα, κόρη του Νικολάου Φεντόροβιτς Γκολοβίν και της Σοφίας Νικίτιτσνα Πούσκινα και είχε τέκνο:
NGC 3883
Ο NGC 3883 είναι μεγάλος χαμηλής επιφανειακής φωτεινότητας σπειροειδής γαλαξίας ο οποίος απέχει περίπου 330 εκατομμύρια έτη φωτός και βρίσκεται στον αστερισμό Λέοντα. Ανακαλύφθηκε από τον αστρονόμο Ουίλιαμ Χέρσελ (William Herschel) στις 13 Απριλίου 1785 και ανήκει στο Σμήνος γαλαξιών του Λέοντα.
Σχηματισμός νέων αστέρων
Παρόλο που διαθέτει άφθονα αποθέματα ουδέτερου ατομικού υδρογόνου (HI), ο NGC 3883 είναι πολύ ερυθρός και έχει πολύ χαμηλές εκπομπές Hα. Το γεγονός αυτό δεικνύει ότι ο σχηματισμός νέων αστέρων στον NGC 3883 έχει παρέλθει προ πολλού ενώ στις εσωτερικές περιοχές του συνέχισαν να σχηματίζονται αστέρες εμπλουτίζοντας το διαστρικό μέσο μέχρι να εξαντληθούν οι ποσότητες αερίων. Είναι πιθανόν να υπήρξαν λίγες γενιές νέων αστέρων στις εξωτερικές περιοχές του διότι η πυκνότητα του υδρογόνου ήταν χαμηλή σε όλη τη διάρκεια της ύπαρξής του. Παρόλα αυτά ο J. Donas et al. έχει διατυπώσει την άποψη ότι οι εκπομπές υπεριώδους ακτινοβολίας, που προέρχονται κυρίως από τον δίσκο του NGC 3883, προέρχονται από νέους αστέρες μεσαίου μεγέθους και κατά συνέπεια ότι λαμβάνει χώρα γέννεση νέων αστέρων στις εξωτερικές περιοχές του γαλαξία.
Εξαιτίας του χαμηλού ρυθμού σχηματισμού νέων αστέρων, ο NGC 3883 ταξινομείται επίσης και ως «ανεμικός γαλαξίας».
Εξωτερικοί σύνδεσμοι
Κατηγορία:Σπειροειδείς γαλαξίες Κατηγορία:Λέων (αστερισμός) 3883 36740 06754
Βάσω Πλευρίτου
Η Βάσω Πλευρίτου (γεννήθηκε στις 8 Ιουνίου 1998) είναι διεθνής Ελληνίδα υδατοσφαιρίστρια που αγωνίζεται ως περιφερειακή στον Ολυμπιακό Πειραιώς.
Καριέρα
Έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Ηρακλή, στη συνέχεια μεταφέρθηκε μαζί με τις αδελφές της στην Ομάδα του Ολυμπιακού Πειραιώς στον οποίο υπέγραψε και το πρώτο της επαγγελματικό συμβόλαιο.
Η Βάσω Πλευρίτου παραμένει στην ομάδα του Πειραιά μέχρι και σήμερα.
Διεθνείς συμμετοχές
Η Βάσω Πλευρίτου είναι διεθνής με την εθνική ομάδα υδατοσφαίρισης νεανίδων της Ελλάδας. Το 2013 ήταν μέλος της ομάδας της εθνικής Ελλάδος νεανίδων που νίκησε στον μεγάλο τελικό του Ευρωπαϊκού Πρωταθλήματος υδατοσφαίρισης Νεανίδων 2013 την Ισπανία με 8-5 και κατέκτησε το τρόπαιο.
Πηγές
Κατηγορία:Ελληνίδες υδατοσφαιρίστριες Κατηγορία:Υδατοσφαιρίστριες της εθνικής Ελλάδος Κατηγορία:Υδατοσφαιριστές Ηρακλή Κατηγορία:Υδατοσφαιρίστριες ΟΣΦΠ